Dronkbestuur-regter se aansoek van die hand gewys | Maroela Media
Regter Nkola Motata, wat in 2009 aan dronkbestuur skuldig bevind en al sedert 2007 op spesiale verlof is, het misluk in sy jongste poging om die regterlike gedragstribunaal se ondersoek na hom ongrondwetlik te verklaar.
Regter Dhaya Pillay het Motata se aansoek Dinsdag in die Noord-Gautengse hooggeregshof met koste van die hand gewys.
Motata wou die ondersoek na hom ongrondwetlik laat verklaar, nadat AfriForum en ander partye klagtes teen hom ingedien het. Hy moes in Junie 2013 voor die tribunaal verskyn, maar dit is uitgestel nadat hy die aansoek gebring het.
Michael Masutha, minister van justisie en korrektiewe dienste, het verlede jaar in antwoord op ŉ parlementêre vraag van die VF Plus, bevestig Motata is steeds op spesiale verlof en ontvang sy volle salaris. Volgens Masutha is nagenoeg R14 miljoen [R13 919 611,36] vir die periode van 1 Januarie 2007 tot 31 Oktober 2016 aan Motata betaal.
Indien die regterlike kommissie teen Motata bevind, sal hul aanbeveling om hom te verwyder na die Nasionale Vergadering verwys word. Pres. Jacob Zuma sal Motata moet afdank indien twee derdes van die Nasionale Vergadering ten gunste daarvan is.
Dit was nie onmiddellik duidelik of Motata van plan is om teen Pillay se uitspraak te appelleer nie.
Lees alle vorige berigte oor Nkola Motata op Maroela Media.
Dis n skande! Ek en jy betaal n dronk (skuldige) tegter byna R14mil om by di huis te sit!! Hy moes daai tyd al afgedank gewees her! Gin wonder ons belasting is so hoog nie!
Ek wil baie graag weet hoe dit enigsins moontlik is? Wie laat so iets toe? Wat is die kostes van soortgelyke gevalle? Absurd!
Hierdie skepsel gaan niks oorkom nie daarvoor sal zuma sorg
Ek wil ook mos by die huis sit en net elke maand geld ontvang om so te doen